Sodba Splošnega sodišča z dne 22. novembra 2023 – Galván Fernández-Guillén/EOR
(Zadeva T-340/20)1
(Ekonomska in monetarna unija – Bančna unija – Enotni mehanizem za reševanje kreditnih institucij in določenih investicijskih podjetij (EMR) – Reševanje banke Banco Popular Español – Sklep EOR o zavrnitvi dodelitve nadomestila delničarjem in upnikom, na katere vplivajo ukrepi za reševanje – Lastninska pravica – Pravica do obrambe – Vrednotenje razlik pri obravnavi – Neodvisnost ocenjevalca)
Jezik postopka: španščina
Stranke
Tožeča stranka: José María Galván Fernández-Guillén (Madrid, Španija) (zastopnika: M. Romero Rey in I. Salama Salama, odvetnika)
Tožena stranka: Enotni odbor za reševanje (zastopniki: M. Fernández Rupérez, A. Lapresta Bienz, L. Forestier in J. Rius Riu, agenti, skupaj s H.-G. Kamannom, F. Louisom, V. Del Pozo Espinosa de los Monteros in L. Hesse, odvetniki)
Intervenientka v podporo tožene stranke: Kraljevina Španija (zastopnik: A. Gavela Llopis, agent)
Predmet
Tožeča stranka s tožbo na podlagi člena 263 PDEU predlaga razglasitev ničnosti Sklepa Enotnega odbora za reševanje (EOR) SRB/EES/2020/52 z dne 17. marca 2020, o tem, ali je treba delničarjem in upnikom Banco Popular Español, S.A., na katere vplivajo sprejeti ukrepi za reševanje, dodeliti nadomestilo.
Izrek
Tožba se zavrne.
José María Galván Fernández-Guillén nosi svoje stroške in stroške Enotnega odbora za reševanje (EOR).
Kraljevina Španija nosi svoje stroške.
____________
1 UL C 247, 27.7.2020.